OpenLLM-France/wikimedia huggingface dataset:
# Torrent dels Plans (Solsonès)

El Torrent dels Plans (que a la contrada també és conegut amb el nom de Torrent Pedregós) és un afluent per la dreta del Cardener a la Vall de Lord.

## Descripció

De direcció predominant cap a les 4 del rellotge, s'escola pel vessant sud-oriental d'Els Orriets, cim de l'extrem oriental de la Serra de Querol, al massís del Port del Comte.
Neix al municipi de La Coma i la Pedra a 1.383 msnm, a l'extrem inferior d'una tartera que li fa de con de dejecció. Uns 1.500 metres més avall, a 938 msnm, entra al terme municipal de Sant Llorenç de Morunys. Uns centenars de metres després travessa la carretera LV-4012 de Sant Llorenç a La Coma poc abans del Camping Morunys a 900 msnm. Uns 700 m després de travessar l'esmentada carretera entra al terme municipal de Guixers i pocs metres més avall, a 826 msnm, rep per la seva dreta el Torrent del Pou. Tot seguit travessa el camí que des del Molí del Monegal mena cap al camping Morunys i 150 metres després aboca les seves aigües al Cardener a 812 msnm i poc abans que aquest entri a l'embassament de la Llosa del Cavall.
Segons el mapa de l'Institut Cartogràfic de Catalunya al tram comprès entre la carretera LV-4012 i la seva desembocadura al Cardener rep el nom d'El Rierol per bé que a la contrada aquest topònim és desconegut.

## Termes municipals que travessa

Des del seu naixement, el Torrent dels Plans passa successivament pels següents termes municipals.
M u n i c i p i s :
| | Longitud (en m.) | % del recorregut |
| Per l'interior del municipi de La Coma i la Pedra | 1.469 | 53,4% |
| Per l'interior del municipi de Sant Llorenç de Morunys | 870 | 31,6% |
| Per l'interior del municipi de Guixers | 413 | 15,0% |

## Xarxa hidrogràfica

La xarxa hidrogràfica del Torrent dels Plans està integrada per un total de 10 cursos fluvials dels quals 6 són subsidiaris de 1r nivell de subsisiaritat i 3 ho són de 2n nivell.
La totalitat de la xarxa suma una longitud d'11.825 m.

## Referències

* 1 2 3 4 Mapa de l'ICC
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 42° 9′ 16.97″ N, 1° 34′ 18.73″ E﻿ / ﻿42.1547139°N,1.5718694°E﻿ / 42.1547139; 1.5718694
* ↑ «Xarxa de rius de les conques principals de Catalunya». Arxivat de l'original el 2010-09-22. [Consulta: 28 juliol 2009].
* ↑ Emprant l'eina de mesura de longituds del mapa digital de l'ICC a escala 1:5000, hom troba que la longitud d'aquest corrent fluvial és de 2.752 m.
# Orbot

Orbot és un projecte de servidor intermediari de programari lliure per proporcionar anonimat a Internet als usuaris del sistema operatiu Android. Actua com una instància de la xarxa Tor en aquests dispositius i permet l'encaminament del trànsit des del navegador web d'un dispositiu, client de correu electrònic, programa de mapes, etcètera, a través de la xarxa Tor, proporcionant l'anonimat a l'usuari.
Aquesta eina s'utilitza per mantenir les comunicacions dels usuaris anònimes i ocultes de governs i tercers que puguin estar supervisant el seu trànsit a Internet.

## Recepció

El 2014 es va parlar d'Orbot en detall en un article sobre "informes de manera segura des d'un dispositiu Android".
El juliol del 2021, Tech Radar va nomenar Orbot com una de les 8 "Millors aplicacions de privadesa per a Android el 2021", però va advertir de velocitats més lentes.
El juliol de 2021, l'Autoritat d'Android va parlar sobre Tor Browser i Orbot en breus ressenyes dels "15 millors navegadors d'Android".

## Referències

* ↑ Hathaway, Jay. «Orbot offers anonymous browsing on Android, via Tor». Switched.com, 19-04-2010. Arxivat de l'original el 21 setembre 2013. [Consulta: 21 juliol 2012].
* ↑ Shakeel, Irfan. «Orbot: Tor- Anonymous on Android». eHacking.net, 01-04-2011. [Consulta: 21 juliol 2012].
* ↑ Farivar, Cyrus. «From encryption to darknets: As governments snoop, activists fight back». Ars Technica, 15-02-2012. [Consulta: 21 juliol 2012].
* ↑ «Advice for reporting securely from an Android device» (en francès). Réseau international des journalistes. [Consulta: 22 agost 2021].
* ↑ Drake, Nate. «Best privacy apps for Android in 2021» (en anglès). TechRadar, 28-07-2021. [Consulta: 22 agost 2021].
* ↑ «15 best Android browsers for surfing whatever website you want» (en anglès americà). Android Authority, 29-07-2021. [Consulta: 22 agost 2021].
# Josef Richard Rozkošný

Josef Richard Rozkošný (21 de setembre de 1833 - 3 de juny de 1913) va ser un compositor i pianista txec. Va néixer i va morir a Praga, on va estudiar música.

## Obres
### Òperes

* Ave Maria, llibret V. Trappl; sense executar, perdut (1855 o 1856)
* Mikuláš (Nicolau) 1870
* Svatojanské prody (Ràpids de Sant Joan, després dels ràpids del Moldava) també anomenat Vltavská víla (L'esperit del Moldava) 1871; interpretat en alemany com a St. Johannes Stromschnellen
* Záviš z Falkenštejna (Zavis de Falkenstein) 1877
* Mladí pytláci (Els joves caçadors furtius) 1877, llibret de Jindřich Hanuš Böhm, no interpretat, perdut
* Alchymista (L'alquimista) 1880, llibret també de Böhm, també no interpretat, perdut
* Popelka (La Ventafocs) 1885
* Krakonoš (L'esperit de Rübezahl) 1889
* Stoja 1894
* Satanela també Satanella 1898
* Černé jezero (Llac Negre) també Šumavská víla (L'esperit del bosc de Šumava) 1906
* Rusalka (inacabat)

## Enregistraments seleccionats

* Svatojanské prody, escena de l'acte 1 gravada en versió txeca per cantants com Ivan Kusnjer, com a comte, l'any 1987 per a Czech Radio Plzen; director d'orquestra Vít Micka.

## Referències

* ↑ ""Rozkozny, Josef Richard (1833–1913)" in The Heritage Encyclopedia of Band Music: Composers and their Music, William H. Rehrig, Paul E. Bierley, 1991. ("Josef Richard Rozkosny was born on setembre 21, 1833, in Prague, Bohemia, and studied music and art in Prague. He was the composer of eight operas and numerous piano pieces.")
* ↑ The Concise Oxford Dictionary of Opera, 1996, p. 111, John Hamilton Warrack, Ewan West. ("Others who successfully built upon Smetana's example included Richard Rozkosny (1833–1913), Vilém Blodek (1834–74), Karel Bendl (1838–97), Josef Nešvera (1842–1914), Karel Sebor (1843–1903), and Karel Weiss (1862–1944).
# Androtium

Androtium és un gènere monotípic de plantes anacardiàcies. La seva única espècie és Androtium astylum. El seu nom genèric deriva del grec i significa lòbul de l'orella mascle que es refereix a la forma del lòbul de l'estam. L'epítet específic astylum prové del llatí i significa "sense estil", referit a l'ovari de la planta.

## Descripció

Androtium astylum es fa un arbre de 20 metres d'alt. Les flors són blanques i els fruits mesuren 1,5 cm de llargada.

## Distribució i hàbitat

Androtium astylum creix a la Península de Malàisia i a Borneo. El seu hàbitat són els boscos de terra baixa incloent pantans.

## Referències

* ↑ «Genus: Androtium Stapf». Germplasm Resources Information Network. United States Department of Agriculture, 23-11-2009. Arxivat de l'original el 10 de juliol 2015. [Consulta: 8 juliol 2015].
* ↑ «Androtium astylum Stapf». The Plant List. [Consulta: 8 juliol 2015].
* 1 2 3 Kochummen, K. M.. Soepadmo, E.. Tree Flora of Sabah and Sarawak. 2. Forest Research Institute Malaysia, 1996, p. 4–5, 6. ISBN 983-9592-56-4 [Consulta: 8 juliol 2015].
# Portal a la Prenyanosa

El Portal a la Prenyanosa és una obra al municipi de Cervera (Segarra) protegida com a Bé Cultural d'Interès Local.

## Descripció

Dins del nucli de la Prenyanosa, trobem un portal adovellat clàssic, que ens remet a una construcció de finals del segle XVI o bé del segle XVII, molt present sobre tot en l'arquitectura civil. Com en la majoria dels casos, es resol amb preferència per l'arc de mig punt, segons el tipus de grans dovelles amb obertura proporcionada per dos radis de llum per tres d'alçada total. Està format per dotze dovelles i la clau.

## Referències

* ↑ «Portal a la Prenyanosa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Opsodoras morei

Opsodoras morei és una espècie de peix de la família dels doràdids i de l'ordre dels siluriformes.

## Morfologia

* Els mascles poden assolir 10,3 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Negro.

## Referències

* ↑ uBio (anglès)
* ↑ Eigenmann C. H., 1925. A review of the Doradidae, a family of South American Nematognathi, or catfishes. Trans. Am. Philos. Soc. (N. S.) v. 22 (pt 5). 280-365.
* ↑ BioLib (anglès)
* ↑ Steindachner, F., 1881. Beiträge zur Kenntniss der Flussfische Südamerika's. II. Denkschriften der Mathematisch-Naturwissenschaftlichen Classe der Kaiserlichen Akademie der Wissenschaften in Wien v. 43: 103-146, Pls. 1-7.
* 1 2 3 FishBase (anglès)
* ↑ Sabaj, M.H. i C.J. Ferraris, Jr., 2003. Doradidae (Thorny catfishes). p. 456-469. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Daniel Brosinski

Daniel Brosinski (nascut el 17 de juliol de 1988 en Karlsruhe) és un futbolista alemany que actualment juga de centrecampista pel 1. FC Köln.
# Pagedale

Pagedale és una població dels Estats Units a l'estat de Missouri. Segons el cens del 2000 tenia 3.616 habitants.

## Demografia

Segons el cens del 2000, Pagedale tenia 3.616 habitants, 1.213 habitatges, i 891 famílies. La densitat de població era de 1.163,5 habitants per km².
Dels 1.213 habitatges en un 33,7% hi vivien nens de menys de 18 anys, en un 28,4% hi vivien parelles casades, en un 39% dones solteres, i en un 26,5% no eren unitats familiars. En el 22,3% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,4.
Per edats la població es repartia de la següent manera: un 31,2% tenia menys de 18 anys, un 9,6% entre 18 i 24, un 24,3% entre 25 i 44, un 22,7% de 45 a 60 i un 12,1% 65 anys o més.
L'edat mediana era de 34 anys. Per cada 100 dones de 18 o més anys hi havia 76,6 homes.
La renda mediana per habitatge era de 23.873 $ i la renda mediana per família de 25.917 $. Els homes tenien una renda mediana de 31.875 $ mentre que les dones 24.423 $. La renda per capita de la població era d'11.005 $. Entorn del 25,7% de les famílies i el 29,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pagedale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Pagedale». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Torrent dels Plans

Torrent dels Plans és el nom dels següents llocs:
* Torrent dels Plans: torrent del terme municipal de Gallifa, a la comarca del Vallès Occidental,
* Torrent dels Plans: torrent dels termes municipals de la Coma i la Pedra i Sant Llorenç de Morunys, a la comarca del Solsonès.
# Ougny

Ougny és un municipi francès, situat al departament del Nièvre i a la regió de Borgonya - Franc Comtat. L'any 2007 tenia 47 habitants.

## Demografia
### Població

El 2007 la població de fet d'Ougny era de 47 persones. Hi havia 16 famílies, de les quals 4 eren unipersonals (4 dones vivint soles i 4 dones vivint soles), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 39 habitatges, 19 eren l'habitatge principal de la família, 16 eren segones residències i 4 estaven desocupats. Tots els 39 habitatges eren cases. Dels 19 habitatges principals, 16 estaven ocupats pels seus propietaris i 3 estaven llogats i ocupats pels llogaters; 3 tenien dues cambres, 5 en tenien tres, 4 en tenien quatre i 6 en tenien cinc o més. 14 habitatges disposaven pel capbaix d'una plaça de pàrquing. A 7 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ougny el 2009. :
| Homes | Edats | Dones |
| 4 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 4 | 45 a 49 | 4 |
| 4 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 22 persones, 17 eren actives i 5 eren inactives. De les 17 persones actives 15 estaven ocupades (9 homes i 6 dones) i 2 estaven aturades (1 home i 1 dona). De les 5 persones inactives 1 estava jubilada, 2 estaven estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Ougny hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Ougny a l'INSEE.
* Évolution et structure de la population Fitxa amb el detall de dades d'Ougny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Carl Friedrich Schmidt

«Carl Friedrich Schmidt» té aquests significats:
* Carl Friedrich Schmidt (geòleg),geòleg i també botànic, d'ètnia alemanya en l'Imperi rus (1832-1908) Abreujat com F.Schmidt
* Carl Friedrich Schmidt (botànic), botànic alemany (1811- 1890) Abreujat com C.F. Schmidt
# Jordi Iparraguirre i Vilarrasa

Jordi Iparraguirre i Vilarrasa (Huelva, 1967) és enginyer en informàtica llicenciat per la Universitat Autònoma de Barcelona (UAB), màster en Administració d'Empreses per ESADE, i màster en Societat de la Informació i del Coneixement per la UOC/IN3.
Ha treballat a Hewlett Packard (1993-2006) en diferents països i posicions tècniques i de direcció. El 2006 va fitxar per la Fundació PuntCat com a director d'operacions durant el sunrise (període de llançament) del domini .CAT i, posteriorment, director de l'organisme (2006-2013).
Actualment és consultor d'estratègia a Internet i proveïdor d'eines d'anàlisi, business intelligence i desenvolupament de negoci per a dominis de primer nivell (TLDs). En l'àmbit del voluntariat, presideix el Capítol Català de la Internet Society (ISOC-CAT) i és vicedegà d'Internet del Col·legi d'Enginyeria Informàtica de Catalunya. És membre del Consell d'EURALO, grup d'ICANN que agrupa les entitats europees d'usuaris d'Internet, i el 2013 va ser escollit pel comité de selecció d'ICANN com a membre del Consell del ccNSO, el grup d'ICANN que agrupa als dominis estatals i territorials. Membre del comitè de l'AtLarge, grup d'ICANN que selecciona els candidats al board d'ICANN en representació dels usuaris.

## Referències

* ↑ Gordillo, Saül. «Sobirania.cat» p. 193. Crea't Edicions. Arxivat de l'original el 2015-07-05. [Consulta: 28 març 2015]. «Durant els 7 anys de director vaig aconseguir (...) crear un domini del que tots ens en sentíssim orgullosos i que ens representés dignament el país al món explicant a través dels fets què i qui som.»
# Histor-Sigma

L'equip Histor-Sigma, conegut anteriorment com a Sigma, va ser un equip ciclista belga que competí professionalment entre el 1986 i el 1991.

## Principals resultats

* Scheldeprijs: Etienne De Wilde (1987)
* Nokere Koerse: Etienne De Wilde (1987), Rik Van Slycke (1989), Herman Frison (1990)
* Circuit del País de Waes: Frank Pirard (1987, 1989)
* Tour del Mediterrani: Jan Nevens (1988)
* Circuit de Houtland: Danny Janssens (1988)
* Étoile de Bessèges: Etienne De Wilde (1989)
* Omloop Het Nieuwsblad: Etienne De Wilde (1989), Andreas Kappes (1991)
* Campionat de Flandes: Etienne De Wilde (1989)
* Gant-Wevelgem: Herman Frison (1990)
* Gran Premi Jef Scherens: Wilfried Peeters (1990)
* E3 Harelbeke: Søren Lilholt (1990)
* Premi Nacional de Clausura: Herman Frison (1991)
* París-Brussel·les: Brian Holm (1991)

### A les grans voltes

* Volta a Espanya
** 2 participacions (1988, 1989)
** 1 victòries d'etapa:
*** 1 al 1989: Jean-Pierre Heynderickx
** 0 classificació finals:
** 0 classificacions secundàries:
* Tour de França
** 4 participacions (1988, 1989, 1990, 1991)
** 2 victòries d'etapa:
*** 1 al 1989: Etienne De Wilde
*** 1 al 1991: Etienne De Wilde
** 0 classificació finals:
** 0 classificacions secundàries:
* Giro d'Itàlia
** 0 participacions

## Enllaços externs

* Plantilles a firstcycling.com
* Plantilles a memoire-du-cyclisme.eu
# Daniel Bouzas Pan

Daniel Bouzas Pan, també conegut com a Dani Bouzas (Arteixo, 22 de novembre de 1974) és un exfutbolista gallec que ocupà la posició de davanter.

## Trajectòria

Va sorgir a l'Sporting de Gijón, club amb el qual debuta a primera divisió la temporada 94/95. L'any següent qualla una bona temporada i juga 31 partits, en els quals marca un gol. Però, la temporada 96/97 tot just té oportunitats a l'equip asturià i a mitja competició marxa a l'Albacete Balompié.
Al conjunt manxec hi roman dos anys i mig, en els quals disposaria d'un bon nombre de partits, sobretot la temporada 97/98 (34 partits i un gol). L'estiu de 1999 recala al CD Toledo, i pocs mesos després, retorna a Primera en ser fitxat pel Rayo Vallecano.
Però amb prou feines compta en el conjunt madrileny: 5 partits en dos anys. En busca d'oportunitats baixa dues categories per jugar amb el CE Castelló. La temporada 02/04 recala al CD Logroñés, i dos anys després al Linares, un modest equip andalús.

## Enllaços externs

* Fitxa de Dani Bouzas
# Parkman

Parkman és una concentració de població designada pel cens dels Estats Units a l'estat de Wyoming. Segons el cens del 2010 tenia 151 habitants. Segons el cens del 2000, hi havia 52 habitatges, i 39 famílies. La densitat de població era de 4,8 habitants/km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Parkman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Parkman». American Fact Finder. Oficina del Cens dels Estats Units, 12-01-2010.
# Torrent dels Rentadors

El torrent dels Rentadors és un torrent d'Osona, que neix a la font de Matagalls i desemboca a la riera de Sant Segimon.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Joan Cardells Alemán

Joan Cardells Alemán (València, 21 de març de 1948 - 6 de juliol de 2019) va ser un pintor, dibuixant i escultor valencià. Va estudiar a l'Escola d'Arts i Oficis i a l'Escola Superior de Belles Arts de València i va ser cofundador del col·lectiu Equip Realitat dins del qual va estar actiu entre 1966 i 1976. La seva activitat artìstica individual, nucli del seu treball creatiu, va cobrir des d'aquell moment fins a data de la seva mort. Va cultivar una pintura de tall expressionista i de temàtica urbana amb dibuixos, així com escultures fabricades amb fibrociment, cartó cosit i uralita, relleus de ferro fos i escultures de bronze
L'etapa més identitària i prolífica de la seva obra parteix dels anys setanta fins al 2019. En paraules del crític Franciso Calvo Serraller, Cardells: " va cobrar un vol independent cap a l'equador de la segona meitat dels anys setanta, desenvolupant una obra personal, interessant i coherent".
Va rebre guardons com el Premi Càceres d'Escultura i el premi Alfons Roig d'Arts Plàstiques de la Diputació de València i va exposar a l'Institut Valencià d'Art Modern, el Museu Nacional Centre d'Art Reina Sofia, entre d'altres. Va ser nomenat Acadèmic de la Reial Acadèmia de Belles Arts de San Carles a l'any 2015. La seva obra està present a un gran nombre de col·leccions privades i públiques tant a nivell nacional com internacional.

## Referències

* 1 2 «S'ha mort Joan Cardells, fundador de l'Equip Realitat». [Consulta: 8 juliol 2019].
* 1 2 Levante-EMV. «Muere Joan Cardells, fundador de Equipo Realidad» (en castellà). [Consulta: 8 juliol 2019].
* ↑ Serraller, Francisco Calvo «El rigor y la emoción» (en castellà). El País [Madrid], 13-04-2007. ISSN: 1134-6582.
* ↑ Serraller, Francisco Calvo «El artista valenciano Joan Cardells gana el Premio Cáceres de Escultura» (en castellà). El País [Madrid], 19-12-1982. ISSN: 1134-6582.
* ↑ «Real Academia de San Carlos - Ilmo. Sr. D. JOAN CARDELLS ALEMÁN» (en castellà). [Consulta: 1r juliol 2021].

## Enllaços externs

* Joan Cardells Alemán - Lloc web oficial
* Tesi doctoral de la Universitat de València dedicada a la seva obra
* Biografia en la Real Academia de San Carlos de Valencia